
Skrifstofa Stefnumála						Reykjavík 31.01.2023
Pétur Berg Matthíasson
Forsætisráðuneyti

Efni: Umsögn um Mál nr. 9/2023, Menning, listir, íþrótta- og æskulýðsmál

Upplýsing, fagfélag á sviði bókasafns- og upplýsingafræða vill minna á mikilvægi þess að börn hafi aðgang að bókasafni í sinni heimabyggð í þessu samhengi. 

Víða um land er verið að draga úr starfsemi bókasafna eða sameina bókasöfn í grunnskólum við almenningsbókasöfn. Það er ekki góð leið til að auka og efla menningu barna því bókasöfnin gegna lykilhlutverki í því að efla læsi og svala forvitni og auka áhuga ungra manneskja á menningu. Þetta gera bókasöfnin með því að uppfræða þau um og veita aðgengi að öllu því sem listheimurinn hefur upp á að bjóða, í orðum, í listum, í tónlist, í samskiptum, án þess að efnahagur fjölskyldna barnanna skipti máli. Með því að efla bókasöfnin í smærri samfélögum, auka samstarf heimila, bókasafna, skóla og tónlistarskóla um allt land er lagður grunnur að góðu menningarsamfélagi framtíðar.


Með vinsemd og virðingu, 


------------------------------------
Þórný Hlynsdóttir
Formaður Upplýsingar  

